nahid-hub/BLUGE-bengali-wikipedia-section-title-prediction huggingface dataset:
জানুয়ারী ২০১০-এর উপাত্ত অনুযায়ী আলবেনিয়ার জনসংখ্যা ৩১,৯৫,০০০। বার্ষিক জনসংখ্যা বৃদ্ধির হার ০.৫৪৬%। প্রতি বর্গ কিলোমিটারে 
জনবসতির ঘনত্ব ১১১ জন।মাত্র ৩৫ লক্ষ লোকের দেশ আলবেনিয়ায় শতকরা ৯৫% শতাংশ লোক আলবেনীয় ভাষার কোন উপভাষায় (তোস্ক বা ঘেগ) কথা বলে থাকে। আলবেনীয়ার বাকী জনগণ সবচেয়ে বেশী যে ভাষায় কথা বলে, তা হল গ্রিক। এছাড়া ম্যাসিডোনীয় ভাষা ও সার্বো-ক্রোটীয় ভাষাতেও স্বল্পসংখ্যক লোক কথা বলেন। 
যাদের মাতৃভাষা আলবেনীয়, তারা মূলত দুইটি উপভাষার একটিতে কথা বলেন। এগুলি হল উত্তরের ঘেগ আলবেনীয় এবং দক্ষিণের তোস্ক আলবেনীয়। তোস্ক আলবেনীয় উপভাষা উপর ভিত্তি করে আদর্শ আলবেনীয় ভাষা গঠিত হয়েছে। আলবেনিয়ার বাইরে ম্যাসিডোনিয়া ও কসোভোতেও আলবেনীয় ভাষার প্রচলন আছে। ১৯৯০-এর দশকে যুগোস্লাভিয়ার যুদ্ধের সময় প্রায় ৫ লক্ষ আলবেনীয়ভাষী কসোভোবাসী আলবেনিয়াতে উদ্বাস্তু হিসেবে আশ্রয় নেন। আলবেনিয়ার গণমাধ্যমের ভাষা আলবেনীয়। তবে রেডিও তিরানা আটটি ভাষায় প্রোগ্রাম সম্প্রচার করে। এছাড়া অনেক আলবেনীয় স্যাটেলাইটের সাহায্যে ইতালীয় ও গ্রিক টিভির অণুষ্ঠান দেখে থাকেন।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. সাম্যবাদী শাসন
titleC. বাইজেন্টীয় শাসন
titleD. ভাষা
উত্তর: titleA
শাসনের শুরুতে সকল সৌদি রাজপুত্রকে তাদের সন্তানদের বিদেশে পাঠানোর পরিবর্তে দেশের ভেতর লেখাপড়া শেখাতে হবে মর্মে আদেশ জারি করেন। ফলে দেশের উচ্চবিত্ত পরিবারগুলো তাদের সন্তানদের দেশে এনে লেখাপড়া করাতে থাকে। ফয়সাল দেশের বর্তমান প্রশাসনিক অঞ্চলগুলোর প্রবর্তন করেন এবং আধুনিক কল্যাণ ব্যবস্থা চালু করেন। ১৯৭০ সালে তিনি বিচার মন্ত্রণালয় প্রতিষ্ঠা করেন এবং অর্থনৈতিক উন্নয়নের জন্য দেশে প্রথমবার “পাঁচ বছরব্যপী পরিকল্পনা” শুরু করেন।

১৯৬৫ সালে আনুষ্ঠানিকভাবে টেলিভিশন প্রচার শুরু হয়। ১৯৬৬ সালে ফয়সাল নামে তার এক ভাইপো নতুন স্থাপিত টেলিভিশন হেডকোয়ার্টারে হামলা চালালে নিরাপত্তা রক্ষীদের গুলিতে নিহত হয়। এই হামলাকারী ফয়সালের ভবিষ্যত হত্যাকারীর ভাই। ফয়সালের হত্যার জন্য এই ঘটনাকে মোটিভ হিসেবে ধরা হয়। দেশের রক্ষণশীল অংশ থেকে তার সংস্কারের বিষয়ে প্রশ্ন উঠলেও ফয়সাল তার আধুনিকীকরণ চালু রাখেন এবং তার নীতিকে ইসলামের সাথে সংগতিশীল রাখা নিশ্চিত করেন।

সঠিক অনুচ্ছেদ শিরোনাম কোনটি?
titleA. স্মৃতিচিহ্ন ও অবদান
titleB. যুবরাজ ও প্রধানমন্ত্রী
titleC. হত্যাকান্ড
titleD. আধুনিকীকরণ
উত্তর: titleD
পদ্মার পানি প্রবাহ মারাত্মকভাবে কমে যাওয়ায় বাংলাদেশের উত্তর অববাহিকায় বিশেষ করে রাজশাহী, চাপাইনবাবগঞ্জ ভূগর্ভস্থ পানির প্রথম স্তর ৮-১০ ফুট জায়গা বিশেষে ১৫ ফুট নিচে নেমে গেছে। । মওসুমী বৃষ্টি ও এই স্তরে রিচার্য করে কুলিয়ে উঠতে পারছে না। সেচের জন্য খরার মওসুমে এখন ভরসা দ্বিতীয় স্তর (>৩০০ ফুট)। বরেন্দ্র অঞ্চলে এই স্তরটা মোটামুটি ফসিল পানি দিয়ে পূর্ণ। ব্যাপক সেচের ফলে এই স্তর থেকে কতদিন পানি উত্তোলন করা যাবে কে জানে। পানির অভাবে মাটির আদ্রতা শুষ্ক মওসুমে ৩৫% কমে গেছে। পানি প্রবাহের এমন করুণ অবস্থা থেকে সৃষ্ট হয় মরুকরণ প্রক্রিয়া। নদীর পানি থেকে জলীয় বাষ্প সংশ্লিষ্ট অঞ্চলের বায়ুর আদ্রতা সৃষ্টিতে নিয়ামক ভূমিকা পালন করে। খরার সময় পদ্মা নিজেই যখন বিশুষ্ক মরুভূমিতে পরিণত হয় সে তখন স্থলভূমির বায়ুতে আদ্রতার যোগান কিভাবে দিবে। আদ্রতার অভাবে দিনের নিম্নতম এবং উচ্চতম তাপমাত্রার তারতম্য বৃদ্ধি পায়। ৬০ দশকে এই তারতম্য যেখানে ৫-৮ সে. ছিল এখন সেটা বৃদ্ধি পেয়ে ৮-১২ সে. এ দাঁড়িয়েছে। এই দৃষ্টিকোণ থেকে মরুকরণ প্রক্রিয়ার ব্যাহিক রূপ এই অঞ্চলের জনগণ ইতিমধ্যে প্রত্যক্ষ করছেন। মরুকরণের অনেক বায়ো মার্কার রয়েছে, এইগুলো হতে পারে পানি নির্ভর উদ্ভিদ এবং আরো সুক্ষ স্তরে অণুজীব। আশা করা যায় দেশের নতুন প্রজন্মের পরিবেশ বিজ্ঞানীরা জাতীয় স্বার্থে এ ব্যাপারে গবেষণায় ব্রত হবেন।

সঠিক অনুচ্ছেদ শিরোনাম কোনটি?
titleA. নৌ-পরিবহন
titleB. বাংলাদেশের ক্ষতি
titleC. বিভিন্ন সময়ের জলবন্টন চুক্তি
titleD. বিস্তৃত অঞ্চল মরুকরণ
উত্তর: titleD
রিয়াজ তার ছেলেবেলা থেকেই উদ্যমী, খেলাধুলাপ্রিয়, লেখাপড়ায় উজ্জ্বল ছিলেন। তিনি স্থপতি হওয়ার স্বপ্ন নিয়ে ১৯৭৭ সালে ফরিদপুর জেলা সদরে অবস্থিত তারার মেলা উইলস্ লিটল ফ্লাওয়ার স্কুলে তার শিক্ষা জীবন শুরু করেন। পরে ফরিদপুর জিলা স্কুলে ভর্তি হন, সেখানে ৮ম শ্রেণী পর্যন্ত অধ্যয়ন করেন। পরবর্তীতে ফরিদপুর সদরে অবস্থিত ময়েজউদ্দীন হাই স্কুলে ভর্তি হন এবং সেখান থেকে এসএসসি পাশ করেন। এরপর ফরিদপুর থেকে চলে আসেন পৈতৃক বাসস্থান যশোর জেলায়। তার কলেজ জীবন শুরু হয় যশোর ক্যান্টনমেন্ট কলেজে এইচএসসিতে ভর্তির মাধ্যমে এবং সেখান থেকে এইচএসসি পাশ করেন। এরপর বুয়েটে ভর্তি হওয়ার জন্য ঢাকা এসে কোচিং শুরু করেন, কিন্তু পরিবারের বড়দের উৎসাহে বাংলাদেশ বিমানবাহিনীতে ভর্তি পরীক্ষা দিয়ে উত্তীর্ণ হয়ে বাংলাদেশ বিমান বাহিনী একাডেমীতে ১৯৯১ সালের জুন পর্যন্ত অধ্যয়ন ও প্রশিক্ষণ গ্রহণ করেন। এরই মধ্যে তিনি রাজশাহী বিশ্ববিদ্যালয়ের অধীনে বিএসসি (পাস কোর্স) সম্পূর্ণ করেন। মাঝখানে তিনি তুরস্ক বিমান বাহিনীর দেওয়া একটি বৃত্তিতে টি-থার্টি-সেভেন বিমানের উপরে একটি প্রশিক্ষণ নিতে ঐ দেশে যান। ঐ প্রশিক্ষণটিতে তিনি ভালো ফলাফল অর্জন করেন, যার ফলশ্রুতিতে তুরস্ক বিমান বাহিনী তাকে একটি বিশেষ প্রশিক্ষণের সুযোগ প্রদান করে। কিন্তু বিভিন্ন রকমের প্রক্রিয়াকরণের দরূন প্রশিক্ষণটি নেয়া তার পক্ষে সম্ভব হয়নি।

সঠিক অনুচ্ছেদ শিরোনাম কোনটি?
titleA. জুটি
titleB. ২০০১-২০০৫
titleC. শিক্ষা জীবন
titleD. প্রাথমিক জীবন ও কর্ম জীবন
উত্তর: titleC
তার অভিনয় জীবন শুরু হয় ১৯৮৪ সালে ‘নতুন মুখের সন্ধানে’ চলচ্চিত্রে সম্পৃক্ততার মধ্য দিয়ে। তিনি প্রথম অভিনয় করেন দারাশিকোর নির্দেশনায় ‘প্রেম কাহিনী’ চলচ্চিত্রে, এতে তিনি কেন্দ্রীয় চরিত্রে অভিনয় করেন। এরপর তিনি চাষী নজরুল ইসলামের ‘বিরহ ব্যথা’ এবং হারুনুর রশীদের ‘ভাগ্যবতী’ চলচ্চিত্রে অভিনয় করেন। এই পর্যন্ত তিনি দুই শতাধিক চলচ্চিত্রে অভিনয় করেছেন

সঠিক অনুচ্ছেদ শিরোনাম কোনটি?
titleA. নাটক
titleB. চলচ্চিত্র
titleC. অভিনয় জীবন
titleD. ব্যক্তিগত জীবন
উত্তর: titleB
নওয়াব স্যার খাজা সলিমুল্লাহ বাহাদুরের প্রতি বিশেষ সম্মান দেখানোর উদ্দেশ্যে কক্ষটিকে ‘সলিমুল্লাহ স্মরণে’ গ্যালারী হিসেবে সাজানো হয়েছে। সলিমুল্লাহর ছোটবেলা থেকে বিভিন্ন সময়ের আলোকচিত্র ও তথ্যাদি দ্বারা এই গ্যালারী সাজানো হয়েছে। এছাড়া নওয়াব সলিমুল্লাহ ও নওয়াবদের ব্যক্তিগত/ অফসিয়ালি ব্যবহার্য দ্রব্যাদি এখানে প্রদর্শন করা হয়েছে।
সঠিক অনুচ্ছেদ শিরোনাম কোনটি?
titleA. গ্যালারী ১৬: লাইব্রেরী কক্ষ
titleB. গ্যালারী ১২: নওয়াব সলিমুল্লাহ স্মরণে
titleC. গ্যালারী ১৮: নওয়াবদের অবদান, ঢাকায় পানীয় জলের ব্যবস্থা
titleD. গ্যালারী ১০: নওয়াব পরিচিতি
উত্তর: titleB
ক্যামেরা হল "ইমেজ-ফর্মিং ডেভাইস" বা ছবি তোলার যন্ত্র এবং ফটোগ্রাফিক ফিল্ম বা একটি সিলিকন ইলেকট্রনিক ইমেজ সেন্সর হল "সেন্সিং মিডিয়াম" বা ছবি ধরে রাখার মাধ্যম। রেকর্ড করার মাধ্যমটি হল যথাক্রমে ফিল্ম বা ডিজিট্যাল ইলেকট্রনিক বা ম্যাগনেটিক মেমরি।

ফটোগ্রাফার ক্যামেরা নিয়ন্ত্রণ করেন। লেন্সের মাধ্যমে আলোক রেকর্ডিং উপকরণের (যেমন ফিল্ম) উপর যথাযথ পরিমাণ আলো ফেলে "ল্যাটেন্ট ইমেজ" (ফিল্মে) বা আরএডব্লিউ ফাইল (ডিজিট্যাল ক্যামেরায়) প্রস্তুত করা হয়। যেগুলি সঠিক প্রসেসিং-এর পরে ব্যবহারযোগ্য ছবিতে পরিণত হয়। ডিজিট্যাল ক্যামেরা চার্জ-কাপলড ডেভাইস (সিসিডি) বা কমপ্লিমেন্টারি মেটাল-অক্সাইড-সেমিকনডাকটর (সিএমওএস) প্রযুক্তি জাতীয় আলোক-সংবেদনশীল ইলেকট্রনিক্স-ভিত্তিক এক ধরনের ইলেকট্রনিক ইমেজ সেন্সর ব্যবহার করে। তার ফলে ডিজিট্যাল ইমেজ বৈদ্যুতিক পদ্ধতিতে সঞ্চিত হয়। কিন্তু তাকে কাগজ বা ফিল্মেও ধরে রাখা যায়।

ক্যামেরা (বা 'ক্যামেরা অবস্ক্যুরা') হল একটি ডার্করুম বা চেম্বার। এর মধ্যে যেটুকু আলো ছবি তৈরি করে সেটুকু বাদ দিয়ে অন্য আলো যথাসম্ভব বাদ দেওয়া হয়। অবশ্য যে বস্তুটির ফটোগ্রাফ নেওয়া হচ্ছে, সেটির উপর আলো পড়া জরুরি। ক্যামেরা ছোটো থেকে অতি বড়ো সব রকমই হতে পারে। যে ঘরে ক্যামেরা সেই ঘরটি অন্ধকারে রেখে অন্য একটি ঘরে যথাযথ আলোর ব্যবস্থা করে বস্তুর ছবি তোলা যায়। বড়ো ফিল্ম নেগেটিভ ব্যবহার করে ফ্ল্যাট কপির রিপ্রোডাকশন ফটোগ্রাফি করার সময় এই পদ্ধতি ব্যবহার করা হয় (প্রসেস ক্যামেরা দেখুন)।

মুভি ক্যামেরা হল একধরনের ফটোগ্রাফিক ক্যামেরা যা খুব দ্রুত ফিল্মের স্ট্রিপের উপর ধারাবাহিক ফটোগ্রাফ তুলে যায়। স্টিল ক্যামেরায় একেবারে একটিই ফটো তোলা যায়। কিন্তু মুভি ক্যামেরা পরপর ছবি তুলে যায়। প্রতিটি ছবিকে বলে ফ্রেম। একটি ইন্টারমিটেন্ট মেকানিজম দ্বারা একটি করা হয়। ফ্রেমগুলি পরে একটি মুভি প্রোজেক্টরে নির্দিষ্ট গতিতে চালানো হয়। এই গতিকে বলে "ফ্রেম রেট" (এক সেকেন্ডে প্রদর্শিত ফ্রেমের সংখ্যা)। দেখার সময়, একজন ব্যক্তির চোখ ও মস্তিষ্কে প্রতিটি আলাদা ছবি একসঙ্গে মিশে গতির দৃষ্টিবিভ্রম সৃষ্টি করে।
সঠিক অনুচ্ছেদ শিরোনাম কোনটি?
titleA. ক্যামেরা কনট্রোল
titleB. আরও দেখুন
titleC. ব্যুৎপত্তি
titleD. প্রযুক্তিগত খুঁটিনাটি
উত্তর: titleD
বিরতি নিয়ে ইউরোপ থেকে ঘুরে আসার পর মিলান্ডকে "বুলডগ ড্রামন্ড এসকেপস" (১৯৩৭) ছবিতে ক্যাপ্টেন হিউ বুলডগ ড্রামন্ড চরিত্রের জন্য নির্বাচন করা হয়। এরপর তাকে ওয়েসলি রাগলসের "দ্য গিল্ডেড লিলি" ছবিতে আরেকটি প্রধান চরিত্রে অভিনয়ের সুযোগ দেওয়া হয়। এই সময়ে তার কাজের চাপ বেড়ে যায়। তিনি প্যারামাউন্টের "এব টাইড" (১৯৩৭) এবং ধারে ইউনিভার্সাল ও কলাম্বিয়া পিকচার্সের কয়েকটি চলচ্চিত্রে অভিনয় করেন। ১৯৩৯ সালে "হোটেল ইম্পেরিয়াল" ছবির সেটে তিনি মারাত্মক দুর্ঘটনার আহত হন। ঘোড়া চালনার একটি দৃশ্যের শুটিং করতে গিয়ে ঘোড়া থেকে পড়ে তার বাম হাতে ব্যাথা পান এবং মাথায় তিন ইঞ্চি পরিমাণ ক্ষত হয় এবং মস্তিষ্কে আঘাত পান। একই সময়ে তিনি "বো গেস্তে" ছবিতে গ্যারি কুপার ও রবার্ট প্রেস্টনের সাথে এবং টুয়েন্টিয়েথ সেঞ্চুরি ফক্সের "এভরিথিং হ্যাপেনস অ্যাট নাইট" ছবিতে সঞ্জা হেনির সাথে অভিনয় করেন।

সঠিক অনুচ্ছেদ শিরোনাম কোনটি?
titleA. প্রধান চরিত্রে, ১৯৩৭-১৯৪৪
titleB. দ্য লস্ট উইকেন্ড, ১৯৪৫
titleC. যুক্তরাষ্ট্রে আগমন, ১৯৩০-১৯৩২
titleD. কর্মজীবন
উত্তর: titleA
বঙ্গবন্ধুর প্রত্যাবর্তনের পর সৈয়দ নজরুল ইসলাম শিল্প মন্ত্রণালয়ের দায়িত্ব গ্রহণ করেছিলেন ৷১৯৭৩ সালের সাধারণ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হয়েছিলেন ময়মনসিংহ-২৮ আসন থেকে ৷ নির্বাচনের পর পরবর্তী মন্ত্রিসভায় ও তিনি শিল্প মন্ত্রণালয়ের দায়িত্বে ছিলেন ৷ জাতীয় সংসদে তিনি উপনেতা হিসেবে দায়িত্ব পালন করেন ৷ পরবর্তীকালে ১৯৭৫ সালে বঙ্গবন্ধু বাকশাল গঠন করলে তিনি বাংলাদেশের উপ-রাষ্ট্রপতি হিসেবে ২য় বারের মত দায়িত্ব গ্রহণ করেন। ৭৫ এর ১৫ আগস্ট বঙ্গবন্ধু হত্যার শোকবহ সময়ে তিনি উপ- রাষ্ট্রপতি হওয়া সত্ত্বেও হত্যাকারীদের জন্য রাষ্ট্রপতির অবর্তমানে অস্থায়ী রাষ্ট্রপতি হিসেবে শপথ নিতে পারেননি।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. মুক্তিযুদ্ধ পরবর্তী ভূমিকা
titleC. জন্ম ও পারিবারিক জীবন
titleD. পরিচয়
উত্তর: titleB
৩৪৫ থেকে ৫২৫ খ্রিষ্টাব্দের মধ্যবর্তী সময়ে রাজত্ব করেন কদম্বরা। তাদের রাজ্য বর্তমান কর্ণাটক অঞ্চলে প্রসারিত ছিল। বনবাসী ছিল তাদের রাজধানী। গোয়া ও হানাগল অবধি প্রসারিত হয়েছিল তাদের রাজ্য। ৩৪৫ খ্রিষ্টাব্দে ময়ূর শর্মা এই রাজবংশ প্রতিষ্ঠা করেন। কদম্বরা বনবাসী, বেলগাম, হালসি ও গোয়ায় অনেক নয়নাভিরাম মন্দির নির্মাণ করেছিলেন। হালমিদি লেখ (৪৫০ খ্রিষ্টাব্দ) ও বনবাসী তাম্রমুদ্রা থেকে জানা যায় কদম্বরাই প্রথম শাসনকর্তা যাঁরা প্রশাসনিক কাজে কন্নড় ভাষা ব্যবহার করতেন। বাদামীর চালুক্য রাজবংশের উত্থানের পর ৫২৫ খ্রিষ্টাব্দ থেকে পরবর্তী পাঁচ শতাব্দী কদম্বরা চালুক্য সামন্ত রাজা হিসেবে রাজত্ব চালিয়ে যায়।

সঠিক অনুচ্ছেদ শিরোনাম কোনটি?
titleA. স্বাধীনোত্তর যুগ
titleB. সাতবাহন
titleC. বনবাসীর কদম্ব
titleD. মারাঠাদের উত্থান
উত্তর: titleC
বিভিন্ন সময়ে বিভিন্ন মতামত দেওয়া হয়েছে ইউকর্নকে উপস্থাপন করার জন্য। খুব সাধারণ বর্ণনা মতে, সাদা বড় ঘোড়ার মতো দেখতে এরা। ঠিক কপালের মাঝখানটাতে আছে পেঁচানো লম্বা শিং, যার অগ্রভাগের দিকে ক্রমশ সরু হয়ে উঠে গেছে। পৌরাণিক লেখকদের প্রথম দিকের লেখকেরা কেউ কেউ তাকে বেগুনী বর্ণের মাথার অধিকারী বলেছেন। কেউ বলেছেন, সিংহের লেজের মতো লেজের কথা। সেই সাথে ছাগলের দাঁড়ির মতো দাঁড়িও সংযুক্ত করা হয়েছে কারো বর্ণনায়। গ্রীক পণ্ডিত টিসিয়াস বলেছেন- প্রাণীটা গাধার মতো। যার লাল মাথা, নীল চোখ এবং সাদা শরীর। তিরিশ সেন্টিমিটার লম্বা শিংয়ের গোড়ায় সাদা, মাঝখানে কালো এবং ডগায় লাল। প্লিনির বর্ণনা মতে, ইউনিকর্নের মাথা হরিণের ন্যায়। শূকরের লেজের মতো লেজ এবং শিং এক মিটার লম্বা।
এদের সুস্পষ্ট কোন আকৃতি নেই। তারপরেও একটা বিষয়ে প্রায় সবাই একমত। অভিজাতরা তাদের আভিজাত্যকে টিকিয়ে রাখার জন্য কিংবা শত্রুর কুনজর থেকে নিজেকে রক্ষা করার জন্য কৌতূহলী হয়ে উঠত তার শিং-এর আশায়। যদিও প্রায়শ শিংগুলো হয় গণ্ডার ধাঁচের। কিন্তু তারপরেও তা অর্থনৈতিক প্রবাহ তৈরি করেছে ভিন্নভাবে। জিনিসটার আশির্বাদ তখন ছিল স্বর্ণ কিংবা যেকোনো মূল্যবান পাথরের চেয়েও মূল্যবান।

সঠিক অনুচ্ছেদ শিরোনাম কোনটি?
titleA. দক্ষিণ আমেরিকার উপকথা
titleB. আফ্রিকান উপকথা
titleC. চীনের উপকথা
titleD. সঙ্গায়ন
উত্তর: titleD
কর্মচারী যোগ্য: নিম্নলিখিত বিভাগের কর্মীরা চক্রের জন্য যোগ্য থাকবেন : -


যোগ্যতার শর্তাবলী: পদকটি যুদ্ধক্ষেত্র ব্যাতীত স্পষ্টতই বীরত্বের জন্য ভূষিত করা হয়। সম্মাননাটি মরণোত্তর পুরষ্কারও দেওয়া হয়। আর্থিক ভাতা ১০৫০ টাকা এবং সম্মাননাটির প্রতিটি বারে ০১.০২.১৯৯৯ থেকে কার্যকর পুরষ্কার হিসাবে গ্রহণযোগ্য একই পরিমাণে আর্থিক ভাতা বহন করবে।

সঠিক অনুচ্ছেদ শিরোনাম কোনটি?
titleA. নকশা
titleB. যোগ্যতা
titleC. প্রাপক
titleD. ইতিহাস
উত্তর: titleB
জনসেবার স্বীকৃতিস্বরূপ ইউসুফজানকে ব্রিটিশ সরকার ১৯০৩ সালে সার্টিফিকেট অব অনার, ১৯০৪ সালে খানবাহাদুর এবং ১৯১০ সালে নওয়াব উপাধিতে ভূষিত করেন। তার কর্মবহুল জীবনের সম্মানে ঢাকা পৌরসভা ১৯১৩ সালে ঢাকার নয়াবাজার এলাকায় একটি আধুনিক মার্কেট নির্মাণ করে।

খাজা ইউসুফজানের মৃত্যু ১৯২৩ সালের ৮ নভেম্বর। বেগম বাজারে নওয়াবদের পারিবারিক গোরস্তানে তিনি সমাহিত রয়েছেন।

সঠিক অনুচ্ছেদ শিরোনাম কোনটি?
titleA. আরো দেখুন
titleB. তথ্যসূত্র
titleC. কর্মজীবন
titleD. সম্মাননা
উত্তর: titleD
বিগত প্রায় দুশত বছর ধরে সাঁওতাল জনজাতির লোকেরা এই গ্রামে বসবাস করছেন। বর্তমানে গ্রামটিতে মোটামুটিভাবে ৭৬টি পরিবার বসবাস করছে। গ্রামটি জঙ্গল পরিবৃত এবং বসবাসকারী সাঁওতালদের প্রচেষ্টায় তারা শালপাতা ব্যবহার করে নিত্য প্রয়োজনীয় প্রসাধনী তথা থালা, বাটি, গ্লাস ইত্যাদি তৈরীর কাজে নিজেদের নিযুক্ত করেছেন।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. গ্রাম সম্বন্ধ্যে
titleC. ভাষা
titleD. শিবপাহাড়ী
উত্তর: titleB
পর্বতের ন্যায় হ্রদগুলোকেও তিব্বতী জনগণ পবিত্র বলে গণ্য করে। তাদের ধারনা হচ্ছে যে, এই হ্রদগুলো তাদের রক্ষাকারী দেবতার আবাসস্থল এবং এখানে তাই সেই দেবতাগণ বিশেষ আধ্যাত্মিক শক্তির সঞ্চয় ঘটিয়েছে। ইয়ামড্রক হ্রদটি চার বিশেষ পবিত্র হ্রদের একটি বলে মান্য করা হয়; দালাই লামা থেকে শুরু করে স্থানীয় গ্রামবাসী - সকলেই সেখানে তীর্থযাত্রা করে থাকেন।

সঠিক অনুচ্ছেদ শিরোনাম কোনটি?
titleA. অর্থনৈতিক তাৎপর্য
titleB. সাংস্কৃতিক তাৎপর্য
titleC. ভূ-প্রাকৃতিক তথ্য
titleD. জলবায়ু
উত্তর: titleB
প্রাচীন রুশ সাহিত্যে প্রাচীন রুশ ভাষায় লিখিত কয়েকটি শ্রেষ্ঠকর্ম রয়েছে। প্রাচীন রুশ ঐতিহাসিক সাহিত্যের প্রধান ধরন ছিল ইতিবৃত্ত, যার বেশির ভাগই অজ্ঞাত। এই ধরনের অজ্ঞাত কাজের মধ্যে আরও রয়েছে "দ্য টেল অব ইগর্‌স ক্যাম্পেইন" ও "মলেনিয়া দানিলা জাতোচ্‌নিকা"। হাজিওগ্রাফি (, "ঝিতিয়া স্‌ভিতিখ") প্রাচীন রুশ সাহিত্যের একটি জনপ্রিয় ধরন হয়ে ওঠেছিল। "ঝিতিয়ে আলেক্সান্দ্‌র নেভস্কোভা" এই ধরনের একটি বিখ্যাত রচনা। অন্যান্য রুশ সাহিত্যের মধ্যে রয়েছে "জাদোন্‌স্কিনা", "ফিজিওলজিস্ট", "কিয়েভানের সিনপ্‌সিস" এবং "খুঝ্‌দেনিয়া জা ত্রি মোরিয়া"।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. প্রারম্ভিক ইতিহাস
titleC. স্বর্ণযুগ
titleD. অষ্টাদশ শতাব্দী
উত্তর: titleB
বিদ্যালয়টি ১৯৭৯ সালে স্থানীয় কিছু গণ্যমান্য ও সম্পদশালী ব্যক্তিবর্গের উদ্যোগে প্রতিষ্ঠিত হয়। এটি তখন 'নিম্ন মাধ্যমিক বিদ্যালয়' হিসেবে যাত্রা শুরু করে। পরবর্তীতে ১৯৮১ সালের ১লা জুন এটি স্বীকৃতিপ্রাপ্ত হয়। এরপরে ১৯৯৫ সালে এটি মাধ্যমিক বিদ্যালয় হিসেবে পাঠদান শুরু করে এবং ১৯৯৫ সালের ১লা জানুয়ারি এটি মাধ্যমিক বিদ্যালয়ের স্বীকৃতি পায়। বিদ্যালয়টি প্রতিষ্ঠায় যেসব মহৎ ব্যক্তি জমি দান করেন তাদের তালিকাঃ

সঠিক অনুচ্ছেদ শিরোনাম কোনটি?
titleA. শিক্ষকমন্ডলী
titleB. ইতিহাস
titleC. অবকাঠামো
titleD. সহশিক্ষা কার্যক্রম
উত্তর: titleB
আবদুর রহিম বাংলাদেশের পিরোজপুর জেলার শিয়ালকাঠি গ্রামে জন্মগ্রহণ করেন। তার পিতা হাজি খবিরউদ্দিন ও মা আকলিমুন্নেসা। পরিবারের ১২ সন্তানের মধ্যে তিনি চতুর্থ। তার ভাইদের মধ্যে পরিচিতজন হিসেবে আছেন তার ভাই এ টি এম আবদুল ওয়াহিদ যিনি কলকাতা আলিয়া মাদ্রাসার স্নাতক ও খ্যাতনামা লেখক। তার আরো দুই ভাই এম এ করিম ও এম এ সাত্তারও খ্যাতনামা লেখক ছিলেন। তিনি ইসলামিক ডেমোক্রেটিক লীগের (আইডিএল) ব্যানারে বিভিন্ন ইসলামি রাজনৈতিক দলকে একই কাতারে আনার প্রচেষ্টা চালান। এই দল ১৯৭৯ সালের ১৮ জুন অনুষ্ঠিত সংসদ নির্বাচনে ২০টি আসন লাভ করে।

সঠিক অনুচ্ছেদ শিরোনাম কোনটি?
titleA. জামায়াতে ইসলামীতে অংশগ্রহণ
titleB. গ্রন্থ
titleC. প্রাথমিক জীবন
titleD. মৃত্যু
উত্তর: titleC
বর্তমানে মন্দিরটির চারদিকে কিছু সংস্কার করা হলেও মূল প্রাচীন রূপটি অক্ষুন্ন। মন্দিরটি উচ্চতায় প্রায় ৬০ ফুট। এর দেওয়ালের ভেতরের প্রস্থ ৯ ফুট। এটি গোল ছাদ বিশিষ্ট। মন্দিরের চারটি অংশ—

তবে মনে হয় মন্দিরটির সব অংশ একসঙ্গে তৈরি হয়নি।

মন্দিরের বাইরের দেওয়ালে অষ্টাদশ শতাব্দীর শেলীতে 27টি পোড়ামাটির বিভিন্ন দেবদেবীর মূর্তি রয়েছে। এ মন্দির রেখা দেউল রীতির। এখনকার রূপ বিশ্লেষণ করলে মনে হয় দ্বাদশ বা ত্রয়োদশ শতাব্দীর কোনো এক সময় এ মন্দির নির্মিত হয়েছে।বর্তমানে এ মন্দিরের অনেক সংস্কার করা হয়েছে। বাইরের টেরাকোটার মূর্তিগুলি সিঁদুরে লেপটে গেছে। মূল দেবী মূর্তিও মুখোশ পরানোর ফলে আজ আর স্পষ্ট দেখা যায় না।
সঠিক অনুচ্ছেদ শিরোনাম কোনটি?
titleA. বৌদ্ধমন্দির
titleB. মন্দিরের স্থাপত্যরীতির বিবর্তন
titleC. বাৎসরিক দুর্গোৎসব
titleD. কালাপাহাড় ও দেবী বর্গভীমা
উত্তর: titleB
২০১০-এর ফেব্রুয়ারি-মার্চে দুই টেস্ট ও তিন ওয়ানডে খেলতে বাংলাদেশ সফরে আসে ইংল্যান্ড। সবগুলো ম্যাচেই ইংল্যান্ড জয় পায়। টেস্ট ও ওয়ানডে- দুটোতেই বাংলাদেশের সর্বোচ্চ উইকেট শিকারী ছিলেন সাকিব (টেস্টে ৯ উইকেট ও ওয়ানডেতে ৫ উইকেট)। দ্বিতীয় টেস্টের দু'ইনিংসে সাকিব যথাক্রমে ৪৯ ও ৯৬ রান করেন এবং ১২৪ রান দিয়ে নেন ৪টি উইকেট। দুটো টেস্টই শেষ দিন পর্যন্ত গড়িয়েছিল। ম্যাচের ত্‌তীয় দিনে আম্পায়ারের কিছু ভুল সিদ্ধান্ত অবশ্য যথেষ্ট বিতর্কের জন্ম দিয়েছিল। ম্যাচে দুর্ভাগ্যজনক হারের জন্য সাকিব আম্পায়ারদের পরোক্ষভাবে দোষারোপ করেন । সে বছরই মে মাসে বাংলাদেশ ইংল্যান্ড ট্যুরে যায়। এবারও বাংলাদেশ ২-০তে টেস্ট সিরিজ হারে এবং ৮টি উইকেট নিয়ে সাকিব সর্বোচ্চ উইকেট শিকারী হন। ওয়ানডে সিরিজ শুরুর আগে দিয়ে বাংলাদেশ 'এশিয়া কাপ, ২০১০' খেলার উদ্দেশ্যে শ্রীলঙ্কা যায়। তিনটি ম্যাচের প্রতিটিতেই বাংলাদেশ হারে। সাকিব ও শফিউল ৫টি করে উইকেট নিয়ে যৌথভাবে বাংলাদেশের সর্বোচ্চ উইকেট শিকারী হন।

অধিনায়ক হিসেবে সাকিব নিজেকে মানিয়ে নিতে পারছিলেন না। সেই সাথে অল-রাউন্ডার হিসেবেও নিজের সেরাটা দিতে ব্যর্থ হচ্ছিলেন। এই দ্বিবিধ জটিলতার কারণে জুলাই মাসে সাকিব অধিনায়কের পদ থেকে সরে দাঁড়ানোর সিদ্ধান্ত নেন। দলের দায়িত্ব পুণরায় মাশরাফির কাঁধে বর্তায়। ব্যাপারটাকে সিডন্স ব্যাখ্যা করেন এভাবে, "দেখুন, সাকিব বুঝেশুনেই সিদ্ধান্তটা নিয়েছে। ব্যাটিংয়ে ওর ফর্মটা খারাপ যাচ্ছিল। ওর একটু রেস্ট দরকার।" শ্রীলঙ্কা থেকে ফিরে এসে সিরিজের দ্বিতীয় ওয়ানডেতে বাংলাদেশ প্রথমবারের মত আন্তর্জাতিক ক্রিকেটে ইংল্যান্ডকে হারাতে সমর্থ হয়। বাংলাদেশ সিরিজ হারে ২-১ এ। ইংল্যান্ড সফর শেষে বাংলাদেশের আয়ারল্যান্ডের বিরুদ্ধে দুটি এবং স্কটল্যান্ড ও নেদারল্যান্ডের বিরুদ্ধে ১টি করে ওয়ানডে খেলার কথা ছিল। স্কটল্যান্ডের বিরুদ্ধে ম্যাচটি পরিত্যক্ত হয় এবং আয়ারল্যান্ড ও নেদারল্যান্ড-উভয়ের কাছেই বাংলাদেশ হারে।

জুলাই মাসে সাকিব পূর্ব-নির্ধারিত চুক্তি অনুযায়ী ইংল্যান্ডের সেকেন্ড ডিভিশন কাউন্টি দল ওরচেস্টারশায়ারে যোগ দেন। সাকিবই প্রথম বাংলাদেশী যিনি কাউন্টিতে খেলার সুযোগ পেয়েছেন। এ দলের পক্ষেই সাকিব করেন তার ফার্স্টক্লাস ক্যারিয়ারের সেরা বোলিং (৩২/৭, মিডলসেক্সের বিরুদ্ধে)। ৮টি ফার্স্টক্লাস ম্যাচ খেলে সাকিব ২৫.৫৭ গড়ে করেন ৩৬৮ রান এবং ২২.৩৭ গড়ে নেন মোট ৩৫টি উইকেট। ওরচেস্টারশায়ার প্রথম ডিভিশন লীগে উন্নীত হয় এবং সাকিবও দলের হয়ে ৫টি ওয়ানডে খেলার সুযোগ পান। দুটো অর্ধ-শতকের সাহায্যে সাকিব ৩৭.৪ গড়ে করেন ১৮৭ রান এবং ১৭.৭৭ গড়ে নেন ৯টি উইকেট। এশিয়া কাপ ২০১২ এ বাংলাদেশ অভাবনীয় খেলে ফাইনাল খেলার যোগ্যতা অর্জন করে পাকিস্তান এর বিপক্ষে খেলার। চূড়ান্ত খেলায় বাংলাদেশ মাত্র ২ রান এ হেরে যায়। সাকিব সেখানেও সর্বোচ্চ উইকেট শিকারি হন।

সঠিক অনুচ্ছেদ শিরোনাম কোনটি?
titleA. ইংল্যান্ড সফর ও এশিয়া কাপ
titleB. টেস্ট ও টি২০ অধিনায়কত্ব (২০১৭-বর্তমান)
titleC. ওয়েস্ট ইন্ডিজ
titleD. কীর্তিগাঁথা
উত্তর: titleA
শিক্ষা প্রতিষ্ঠানের মধ্যে উল্লেখযোগ্য হলোঃ
বিদ্যালয়ঃ
১। ছলেমা নজির উচ্চ বিদ্যালয়
২। পাঠাননগর নুরুল হক উচ্চ বিদ্যালয়
৩। দুলুমা আজিম উচ্চ বিদ্যালয়
৪। আলী আকবর উচ্চ বিদ্যালয়।
৫। অগ্রণী উচ্চ বিদ্যালয়
মাদ্রাসাঃ
১। হরিপুর এ.এস. এম. আলম ইসলামিয়া দাখিল মাদ্রাসা
২। হরিপুর কামাল উদ্দিন মজিদিয়া ইসলামিয়া আলিম মাদরাসা
৩। পাঠাননগর আমিনিয়া ফাজিল ডিগ্রি মাদরাসা।
৪। চাঁদপুর ইসলামিয়া দাখিল মাদরাসা।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. শিক্ষা ব্যবস্থা
titleC. খাল ও নদী
titleD. অবস্থান ও সীমানা
উত্তর: titleA
১৮৭১ সালের ২০ অক্টোবর ঢাকায় তার মাতুলালয়ে জন্মগ্রহণ করেন। তাদের আদি নিবাস শরীয়তপুরের নড়িয়া উপজেলার মগর গ্রামে। অতি অল্পবয়সেই অতুলপ্রসাদ পিতৃহারা হন।; বাল্য কালে পিতৃহীন হয়ে অতুল প্রসাদ ভগবদ্ভক্ত, সুকন্ঠ গায়ক ও ভক্তিগীতিরচয়িতা মাতামহ কালীনারায়ণ গুপ্তের আশ্রয়ে প্রতিপালিত হন। পরবর্তীকালে মাতামহের এসব গুণ তার মাঝেও সঞ্চালিত হয়। মাতামহের নিকটই সঙ্গীত ও ভক্তিমূলক গানে তার হাতেখড়ি। অতুল প্রসাদ ১৮৯০ সালে প্রবেশিকা পাশের পর কলকাতার প্রেসিডেন্সি কলেজে (অধুনা প্রেসিডেন্সি বিশ্ববিদ্যালয়) ভর্তি হন ও কিছুদিন অধ্যয়ন করেন। পরে লন্ডনে গিয়ে আইন শিক্ষা করেন। আইন পরীক্ষায় সফলভাবে উত্তীর্ণ হয়ে ১৮৯৪ সালে তিনি বাংলায় ফিরে আসেন এবং রংপুর ও কলকাতায় অনুশীলন শুরু করেন। পরবর্তীকালে তিনি লখনউ চলে যান এবং সেখানে অবধ বার অ্যাসোসিয়েশন ও অবধ বার কাউন্সিলের সভাপতি হন। লক্ষ্মৌতে তিনি যেখানে বাস করতেন তার জীবনকালেই তার নামে ঐ রাস্তার নামকরণ করা হয়। তার উপার্জিত অর্থের একটি বড় অংশ তিনি স্থানীয় জনসাধারণের সেবায় ব্যয় করেন। তার বাড়ি এবং গ্রন্থস্বত্বও তিনি বিভিন্ন প্রতিষ্ঠানে দান করে গেছেন।বাংলা ভাষা সাহিত্যে ও সঙ্গীতের এক অতি পরিচিত নাম অতুল প্রসাদ সেন। তিনি ছিলেন একাধারে কবি, গীতিকার ও গায়ক। বাংলাভাষীদের নিকট অতুল প্রসাদ সেন প্রধানত একজন সঙ্গীতজ্ঞ ও সুরকার হিসেবেই পরিচিত। তার গানগুলি মূলত স্বদেশি সঙ্গীত, ভক্তিগীতি ও প্রেমের গান; এই তিন ধারায় বিভক্ত। তবে তার ব্যক্তি জীবনের বেদনা সকল ধরনের গানেই কম-বেশি প্রভাব ফেলেছে। এজন্য তার অধিকাংশ গানই হয়ে উঠেছে করুণ-রস প্রধান।

সঠিক অনুচ্ছেদ শিরোনাম কোনটি?
titleA. লক্ষ্ণৌতে বসবাস
titleB. বিবিধ প্রসঙ্গ
titleC. বিবাহ ও লন্ডনের প্রবাস জীবন
titleD. প্রাথমিক জীবন
উত্তর: titleD
গ্রন্থমেলায় আগ্রহী কথাসাহিত্যিক ও জাতীয় গ্রন্থকেন্দ্রের সাবেক পরিচালক সরদার জয়েনউদ্দীন আন্তর্জাতিক গ্রন্থবর্ষ উপলক্ষে ১৯৭২ সালে ডিসেম্বর মাসে বাংলা একাডেমি প্রাঙ্গণে একটি আন্তর্জাতিক গ্রন্থমেলার আয়োজন করেন। সেই থেকেই বাংলা একাডেমিতে বইমেলার সূচনা।
দেশ স্বাধীন হওয়ার পর বাংলা একাডেমির একুশের অনুষ্ঠানে কোনো বইমেলা হয় নি। তবে বাংলা একাডেমির দেয়ালের বাইরে স্ট্যান্ডার্ড পাবলিশার্সের রুহুল আমিন নিজামী সোভিয়েত ইউনিয়নের প্রগতি প্রকাশনের কিছু বইয়ের পসরা সাজিয়ে বসেন। তাঁর দেখাদেখি মুক্তধারা প্রকাশনীর চিত্তরঞ্জন সাহা এবং বর্ণমিছিলের তাজুল ইসলামও ওভাবেই তাদের বই নিয়ে বসে যান। ১৯৭৪ সালে বাংলা একাডেমির উদ্যোগে একটি বিশাল জাতীয় সাহিত্য সম্মেলন অনুষ্ঠিত হয়। তৎকালীন প্রধানমন্ত্রী বঙ্গবন্ধু শেখ মুজিবুর রহমান এই মেলার উদ্বোধন করেন। সে উপলক্ষে নিজামী, চিত্তরঞ্জন এবং বর্ণমিছিলসহ সাত-আটজন প্রকাশক একাডেমির ভেতরে পূর্ব দিকের দেয়ালঘেঁষে বই সাজিয়ে বসে যান। সে বছরই প্রথম বাংলা একাডেমির বইয়েরও বিক্রয়কেন্দ্রের বাইরে একটি স্টলে বিক্রির ব্যবস্থা করা হয়।

সঠিক অনুচ্ছেদ শিরোনাম কোনটি?
titleA. বাংলা একাডেমি ফেলোশিপ
titleB. পত্র-পত্রিকা প্রকাশনা
titleC. বাংলা একাডেমি সাহিত্য পুরস্কার
titleD. গ্রন্থমেলা
উত্তর: titleD
উত্তর ও মধ্য আফগানিস্তানে অবস্থানরত আহমদ শাহ মাসুদের বাহিনী কৌশলগতভাবে গুরুত্বপূর্ণ সালাং মহাসড়ক নিয়ন্ত্রণে নেয় এবং কাবুলের বাইরে বাগরাম বিমানঘাঁটি দখলের জন্য দ্রুত অগ্রসর হয়।

এগারো বছর অবরোধের পর ১৯৯১ সালের ১১ এপ্রিল জালালউদ্দিন হাক্কানীর বাহিনীর নিকট খোস্তের পতন ঘটে। খোস্তের কমিউনিস্ট সৈন্যরা শর্তাধীনে মুজাহিদদের নিকট আত্মসমর্পণ করে। মুজাহিদদের এই অভিযানটি ছিল একটি সমন্বিত অভিযান এবং এর চূড়ান্ত ধাপ ইব্রাহিম হাক্কানীর নেতৃত্বে পরিচালিত হয়েছিল (জালালউদ্দিন এসময় অর্থ ও যোগাযোগ বৃদ্ধির উদ্দেশ্যে বিদেশে থাকায় ইব্রাহিম তার স্থলাভিষিক্ত হয়েছিলেন)। খোস্তের কমিউনিস্ট সেনানায়ক গুল আকাকে বন্দি করা হয়। বস্তুত খোস্তের কমিউনিস্ট সৈন্যদের অধিকাংশই মুজাহিদদের সাধারণ ক্ষমার সুযোগ গ্রহণ করে পক্ষ পরিবর্তন করেছিল, যেটি ছিল আংশিকভাবে হাক্কানীর দক্ষ কূটনীতির ফল। হাক্কানীর সঙ্গে পাকিস্তানি সৈন্যবাহিনীর ঘনিষ্ঠ সম্পর্ক থাকা সত্ত্বেও কিছু পাকিস্তানি পত্র-পত্রিকা হেকমতিয়ারকে এই অভিযানের মূল নেতা হিসেবে দাবি করলে হাক্কানীর বাহিনী যথেষ্ট বিরক্ত হয়। এসময় পাকিস্তান শক্তভাবে হেকমতিয়ারের পক্ষ নিয়েছিল এবং ১৯৯৪ সালে তালিবানের উত্থানের আগ পর্যন্ত তিনিই আফগানিস্তানে পাকিস্তানের প্রধান তাঁবেদার ছিলেন। অবশ্য পাকিস্তানি সাংবাদিক রহিমউল্লাহ ইউসুফজাই নিশ্চিত করেন যে, খোস্ত অভিযান একটি সমন্বিত অভিযান ছিল এবং জালালউদ্দিন হাক্কানীই এর প্রধান নেতা ছিলেন। হাক্কানী হেকমতিয়ার ও মাসুদের মধ্যেকার তিক্ত প্রতিদ্বন্দ্বিতায় মধ্যস্থতা করারও প্রস্তাব করেন, কিন্তু তার প্রচেষ্টা ব্যর্থ হয়।

সঠিক অনুচ্ছেদ শিরোনাম কোনটি?
titleA. কিছু মুজাহিদ দলের সাফল্য
titleB. আফগান সরকারের বিরুদ্ধে যুদ্ধ (মার্চ ১৯৮৯ – এপ্রিল ১৯৯১)
titleC. মাসুদ এবং হেকমতিয়ারের বাহিনীর মধ্যে সংঘর্ষ
titleD. আফগান সরকারের সামরিক শক্তি
উত্তর: titleA
অসংখ্য ধরনের বড়শি রয়েছে। ম্যাক্রো স্তরের, বেট হুক, উড়ন্ত বড়শি, এবং টোপ বড়শি। এই বিস্তৃত শ্রেণীর মধ্যে বিভিন্ন মাছ ধরার প্রতিযোগিতায় ব্যবহার উপযোগী ডিজাইন করেও বড়শি তৈরি করা হয়। বড়শির ধরন ও প্রকৃতি অনুযায়ী উপকরণ, কেন্দ্রবিন্দু এবং আকৃতির ভিন্নতা থাকে। কখনো কখনো মাছের আকৃতিতেও এটি তৈরি করা হয়। প্রতিটি বড়শিতে আলাদা কিছু নির্দিষ্ট বৈশিষ্ট্য ও উদ্দেশ্যে বিদ্যামান থাকে। উদাহরণস্বরূপ, একটি সূক্ষ্ম ও চিক উড়ন্ত বড়শি খুবই পাতলাভাবে তৈরি করা হয়। এক্ষেত্রে এর ওজনও গুরুত্বের সাথে বিবেচনা করা হয়। ধরন অনুযায়ী প্রতিটি বড়শির আলাদা ও গ্রহণযোগ্য পরিমাপ রয়েছৈ। বড়শির পরিসীমা ৩২ (ছোটতম) থেকে ২০ তম (বৃহত্তম) পর্যন্ত হয়ে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. আকৃতি
titleC. ব্যবহার পদ্ধতি
titleD. ধরন
উত্তর: titleD
তাজমহল মোগল স্থাপত্যের নির্মিত ইমারতগুলোর মধ্যে অন্যতম। শাহজাহান তার স্ত্রী মমতাজ মহলের স্মৃতিকে উপজীব্য করে নির্মাণ করেছিলেন এই ইমারতটি। বাগানবেষ্টিত সমাধিসৌধ আগের মোগল সম্রাট নির্মাণ করেছিলেন। এই ইমারতেও বাগানবেষ্টিত সমাধিসৌধ বিদ্যমান। ১৭১ মিটারের সাদা সমাধিসৌধটি একটি পুকুরের পাড়ে অবস্থিত। পুকুরে ইমারতটির প্রতিবিম্ব ভেসে ওঠে।

সঠিক অনুচ্ছেদ শিরোনাম কোনটি?
titleA. মুঘল স্থাপত্য
titleB. মোগল শাসনের পূর্বে থাকা মুসলমান শাসকদের অধীনে থাকা স্থানীয় রাজ্য
titleC. তাজমহল
titleD. বাংলা
উত্তর: titleC